DI PULAU MANHATTAN
ADA DUA SKUAD DETEKTIF YANG DIDEDIKASIKAN UNTUK HOMISID
MANHATTAN UTARA DAN MANHATTAN SELATAN.
MEREKA SIASAT PEMBUNUHAN PALING KEJAM DAN SUKAR.
INI KISAH MEREKA.
7 JULAI 2009
JALAN RECTOR
Mak saya bekerja di Jalan Two Rector sebagai tukang cuci.
Dia bekerja dari jam 5:00 petang sehingga 11:00 malam.
Pada 7 Julai, sekitar jam 10:30 malam,
saya terima panggilan daripada rakan sekerjanya, Rosa.
Dia tanya jika mak saya ada di rumah.
Saya kata, "Apa maksudnya? Mak tiada di rumah."
"Bukankah dia bekerja? Dia sepatutnya bekerja."
Dia kata, "Tak."
Mereka sepatutnya berhenti makan sekitar jam 7:00 malam.
Jadi, dia bingung. Telefon mak saya dimatikan.
Terus ke peti suara ketika itu.
Saya telefon mak cik dan pak cik saya.
Kami setuju untuk ke tempat kerjanya. Mana tahu kami dapat mencari mak saya.
Pada waktu siang, saya bekerja di sana sebagai pengawal keselamatan.
Jadi, saya pergi ke tingkat tempat dia bekerja.
Saya jerit namanya di seluruh bangunan, koridor
dan belakang tingkat bawah tanah.
Saya cuba dengar apa-apa saja.
Mungkin dia cedera.
Mungkin dia di tempat yang tersembunyi.
Orang nampak dia masuk ke dalam bangunan,
tapi tak nampak dia pergi.
Kami bercakap dengan pengawal keselamatan yang ada di sana ketika itu
dan dia kata dia tak nampak mak saya keluar dari bangunan itu.
Kemudian kami telefon polis.
Dia ghaib.
Setiap kes menghancurkan secebis jiwa anda.
Anda tak boleh buat kerja ini melainkan anda betul-betul peduli.
Anda nak tahu hal sebenar.
Itu tugas detektif.
Saya suka membongkar sesuatu.
Apa yang berlaku sebenarnya?
Penting bagi sebuah keluarga untuk tahu pembunuh saudara mereka.
Itu tugas saya.
Di Bandar Raya New York, NYPD…
inilah dia.
Apabila saya memandu ke tempat kerja setiap hari dan menuju ke bandar,
saya nampak seluruh latar langit,
saya selalu berkata kepada diri sendiri,
"Wah. Saya detektif homisid di Bandar Raya New York."
Saya membesar di kawasan yang sukar di Selatan Jamaica, Queens.
Ada dadah.
Ada pelacuran. Ada geng.
Saya terpaksa buat keputusan.
Saya pilih pendidikan berbanding jalanan
dan jadi polis.
8 JULAI 2009 KEHILANGAN ERIDANIA: 10 JAM
Pada 8 Julai 2009, kami tiba di tempat kerja jam lapan pagi.
Telefon berdering tak henti-henti. Kami dapat panggilan dari Presint Pertama.
Kami dapat panggilan dari Plaza One Police.
Kami dapat panggilan dari Pejabat Ketua Detektif.
Semua orang bercakap tentang
seorang tukang cuci yang hilang di daerah kewangan.
JALAN TWO RECTOR
Saya rasa orang ramai tertumpu
kepada apa yang berlaku semasa waktu pasaran saham di kawasan itu.
Contohnya, apa yang berlaku dan kemudian rentak yang laju
serta kekayaan besar yang dipindahkan dan seumpamanya.
Itu bahagian yang seksi, tapi ada pekerja di belakang tabir.
Selepas pekerja berkolar putih pulang, tukang cuci memulakan kerja mereka.
Ada yang mengemop, ada yang buat pembaikan,
orang yang ada keluarga dan bekerja keras untuk mencari rezeki.
Detektif bergegas ke Jalan Two Rector.
Kami tak ada sebarang maklumat pada mulanya.
Kami cuma tahu ada seseorang yang tak pulang ke rumah.
Di luar bangunan, salah seorang bos kumpulkan semua pekerja
dan beri kami sinopsis ringkas tentang apa yang berlaku.
Jadi, kami dapat tahu wanita yang hilang bernama Eridania.
Berumur empat puluh enam tahun.
Dia bekerja dari jam 5:00 petang sehingga 11:00 malam
dan ketika syifnya, dia tiba-tiba hilang.
JALAN RECTOR
Satu perkara yang paling menonjol apabila saya tiba di bangunan itu,
keluarga wanita yang hilang tiba di tempat kejadian
beberapa jam selepas dia tak dapat dihubungi.
Sesuatu yang jarang kita lihat di New York.
Boleh nampak mereka sangat rapat.
Kakak saya, 17 tahun lebih tua daripada saya.
Dia memang boleh diharap dan selalu menjaga saya.
Dia kakak dan ibu yang hebat.
Dia takkan tinggalkan keluarga. Mustahil.
Keluarganya kata, selepas dia selesai bekerja,
dia akan terus pulang ke rumah.
Jadi, memang sangat pelik kalau dia
tinggalkan kerja tanpa memberitahu sesiapa
terutamanya rakan sekerjanya.
Ini menunjukkan ada sesuatu yang tidak kena.
Dia takkan hilang begitu saja.
Tak jawab panggilan telefon.
Saya sangat risau.
Saya bekerja di sana selama setahun setengah.
Kakak saya, lebih kurang enam bulan.
Saya mahir selok-belok bangunan itu.
Pada malam kehilangannya, kami cari di seluruh bangunan,
tingkat demi tingkat.
Saya kembali ke bilik bawah tanah
dan mendongak, saya jerit namanya…
tapi sangat sunyi.
KEHILANGAN ERIDANIA: 12 JAM
Lokasi dia hilang
adalah di pusat daerah kewangan.
Jadi, jabatan polis memandang serius kes itu.
Sebarang kes di Manhattan Selatan,
di selatan Jalan 59th,
sentiasa diutamakan.
Saya tahu kes ini akan menarik perhatian media.
Rakan sekerjanya kata dia selalu makan malam bersama semasa syif mereka.
Tapi kali terakhir mereka melihatnya sekitar pukul lapan
dan dia tak kelihatan sejak itu.
Anda perlu cari di setiap tingkat
dan bangunan itu perlu dikosongkan.
Jadi, semua orang, semua kakitangan,
pekerja pejabat, pekerja pembersihan, operator lif,
sesiapa yang berada di dalam perlu keluar dari bangunan itu
pada masa pencarian ini dijalankan.
Mungkin ada mayat dalam bangunan dan kita tak tahu.
Agak menakutkan.
Salah satu perkara yang menjadikan Jalan Two Rector
sangat unik untuk kes orang hilang
ialah kerana persekitaran di sana seakan-akan tertutup.
Hanya ada jalan masuk dan keluar tertentu
dan yang lain semuanya di atas.
Memang sukar untuk menjalankan pencarian di bangunan itu,
baik orang atau apa-apa saja kerana bangunan itu setinggi 26 tingkat.
Semua tenaga diperlukan di sana.
Detektif dari pasukan lain datang membantu.
Bukan saja skuad homisid dan skuad detektif Presint Pertama
ada juga detektif dari Midtown Selatan, Midtown Utara.
Semua orang terlibat.
Tapi selain itu, ada helikopter di udara.
Ini pencarian menyeluruh seluruh bangunan, dari atas ke bawah,
setiap sudut dan ceruk.
Apabila mereka buka lokarnya, kami dapati dompetnya masih ada.
Saya ada ibu dan empat orang saudara perempuan.
Mereka takkan tinggalkan dompet mereka.
Pada dasarnya, pelengkap.
Jadi, itu mencetuskan amaran.
Kemudian kereta sorong dan klip rambutnya ditemui di tingkat lapan.
Apa tujuan benda-benda itu berada di atas lantai?
Mungkin ada pergelutan?
Mungkin ada serangan seksual
dan orang itu menjadikan dia tebusan.
GARISAN POLIS JANGAN MELINTAS
Kami perlu bercakap dengan saksi.
Kami perlu siasat pekerja bangunan yang bekerja untuk bangunan itu sendiri.
Siapa yang ada di sana semasa syif Eridania?
Pekerja yang bekerja di bangunan pada masa itu,
saya akan kategorikan mereka sebagai saksi
atau orang yang berkepentingan.
Banyak yang kami fikirkan,
tapi kami tahu masa itu penting.
Semakin lama masa yang diambil untuk mencarinya,
peluang untuk dia hidup semakin tipis.
KEHILANGAN ERIDANIA: 14 JAM
Kami tahu kalau dia tinggalkan bangunan,
dia pasti muncul dalam rakaman video di salah satu pintu masuk.
Ada 32 kamera di dalam bangunan ini.
Jadi, 32 kamera dengan rakaman sepanjang lapan jam untuk diteliti,
yang perlu diperiksa, sememangnya kerja yang membosankan.
Jadi, kami hantar orang terbaik kami.
Brian MacLeod, dikenali sebagai "Dewa Video".
Dia detektif yang hebat.
Brian…
seorang yang pelik.
Ini kerja yang penting.
Bukan semua orang boleh buat dan uruskan apa yang kami uruskan.
Saya akan…
pukul lalat ini.
Brian bersemangat.
Apabila dia fokus, dia suka pakai fon kepala
dan dengar muzik heavy metal.
Headbanger?
Ya, potongan rambut gaya mullet menjadi pilihan saya semasa muda, jadi…
Saya selalu mendengar muzik heavy metal semasa bekerja.
Dia ada kesabaran dan ketekunan
untuk duduk di sana dan merenung skrin berjam-jam.
Kami tahu kalau wanita itu tinggalkan bangunan,
Brian akan jumpa dia atau apa saja yang mungkin mencurigakan.
Saya tak nak tertinggal apa-apa.
Anda cuma perlukan satu bingkai yang penting.
Saya dapat.
JALAN TWO RECTOR
Agak membosankan.
Memakan masa.
Mata jadi letih.
Tapi saya ada kesabaran yang tinggi.
Eridania dilihat menaiki lif
ke tingkat atas untuk memulakan syifnya.
Rasanya jam 5:12 petang.
Tapi dia terus ghaib. Dia tak muncul di mana-mana kamera.
Dia tidak dilihat keluar dari lif.
Dia tak dilihat keluar dari bangunan itu.
Di mana dia?
KEHILANGAN ERIDANIA: 19 JAM
Untuk lebih memahami dirinya,
kami periksa latar belakang, cari sejarah perhubungannya,
sama ada mereka ada masalah kewangan,
segala yang boleh tentang mangsa.
Kami dapat tahu daripada keluarganya, Eridania berasal dari Republik Dominika.
Mak saya dilahirkan di Santo Domingo
dan datang ke Amerika Syarikat pada tahun 1973.
Dia berkahwin dengan ayah saya, Jeronimo Figueroa
dan ada tiga orang anak.
Dia berhenti ke sekolah untuk menjaga kami.
Dia seorang matriark.
Masakannya, tiada tandingan.
Saya selalu menanti ketibaan Hari Kesyukuran, Tahun Baharu dan Krismas.
Tak kira apa pun, dia sentiasa mahu keluarga bersama.
Ini mengingatkan saya pada mak saya.
Dia seorang pendatang dari Panama.
Dia dapat pekerjaan bergaji kecil sehinggalah dia berjaya
untuk menyara keluarga dan pastikan keperluan kami mencukupi.
Saya boleh bayangkan sesuatu berlaku kepada mak saya
dan bagaimana saya perlu hadapinya.
Kes ini menjadi agak peribadi.
Saya tak fikir dengan betul.
Saya tertekan ketika itu. Saya panik.
Saya cuma berdoa kepada Tuhan, mak saya akan pulang bila-bila masa.
Kami dapat tahu Eridania dah bercerai
dan berhubung semula dengan bekas suaminya.
Jadi, kami berbincang dengan keluarganya.
Lelaki itu tiada di Jalan Two Rector.
Saya terfikir, "Kenapa dia tiada di sana?
Anak-anak perempuan dan adik isterinya ada di sana."
Dia suspek pertama kami
dan kami perlu menemu bualnya, siasat apa yang dia tahu.
Selain suami, keluarganya kata beberapa hari sebelum itu,
Eradania mengadu,
dia percaya dirinya diintai oleh seorang pekerja di bangunan itu.
Kakak saya kata dia tak sedap hati.
Dia kata ada seorang lelaki memandangnya
semasa dia naik lif untuk membersihkan tingkat atas.
Wartawan berita datang ke rumah untuk menemu bual kami.
Anak-anak mangsa berkata ibu mereka takut dengan seorang lelaki
yang juga bekerja di bangunan pejabat Jalan Rector
dan dia percaya lelaki itu menghendapnya.
Lelaki itu memandangnya dengan pelik. Ibu saya gementar.
Semasa dia mengemas, lelaki itu selalu merenungnya.
Dia kata ada seseorang membuatnya takut, mengikutinya.
Lelaki itu dah buat dua kali,
tapi anak Eridania beritahu kami
beberapa hari sebelum dia hilang,
lelaki itu cuba bercakap dengannya lagi.
Jelas sekali, keluarganya sangat takut dengan situasi ini.
Dia sangat sedih dan risau tentang situasi itu
sehingga dia beritahu keluarganya.
Saya beritahu dia saya akan carikan dia kerja lain.
Dia kata, "Okey."
Kalau dalam seminggu keadaan tak berubah, dia akan berhenti kerja.
Dia sanggup berhenti kerja sebab dia rasa tak selamat.
Walaupun dia telah mengalaminya beberapa kali…
Adakah dia akan menyerang, menahan dan menculiknya?
Sejauh mana lelaki ini akan bertindak?
Mengetahui si pengintai tahu susun atur bangunan,
pintu keluar dan masuk bangunan itu.
Dia berada di sana setiap hari
dan tahu ke mana orang pergi pada waktu tertentu,
bila bangunan ditutup dan dibuka,
siapa di mana, bila.
Memang sangat penting
untuk mengenal pasti orang ini secepat mungkin.
Sementara kami mencari lelaki itu, detektif telah dihantar
untuk menyoal siasat suami Eridania dan mengesahkan lokasinya.
Menurut ceritanya, dia bekerja petang itu sehingga jam lapan malam,
pada masa itu dia pulang ke pangsapuri mereka.
Hanya dia seorang saja yang menunggu mak saya di rumah.
Detektif berjaya sahkan di mana dia berada dan tidak lagi mengesyakinya.
Pada masa ini, kami yakin
dia tiada kaitan dengan kehilangan Eridania.
Sementara itu, kami dapat hubungi pengintai yang dimaksudkan.
Kami bawa dia naik ke atas, letak dia di bilik temu bual.
Dia mendakwa dia bermain ping-pong dengan kawan-kawan
pada petang ketika Eridania bekerja.
Semua orang yang dia dakwa terlibat dalam permainan itu,
yang bersamanya, telah ditemu bual dengan teliti dan terperinci.
Mereka keluarkan dia daripada senarai orang yang berkepentingan.
9 JULY 2009 KEHILANGAN ERIDANIA: 2 HARI
Sekarang kami perlu tingkatkan usaha dan cuba mencari Eridania
dengan teliti bersama unit K9.
Semua orang tahu, apabila unit K9 terlibat,
jika ada sesuatu di sana, mereka akan jumpa.
Anjing-anjing K9, ketika mereka melalui tingkat 14,
ada dua titik penting di bilik utiliti,
yang menempatkan sistem penyaman udara dan sistem pemanas untuk unit itu.
Ada pasukan perkhidmatan kecemasan,
semua orang yang anda boleh bayangkan sedang fokus di tingkat itu.
Kami hanya menunggu pemberitahuan yang mereka dah jumpa sesuatu,
sesuatu yang kami boleh gunakan,
maklumat tambahan lain daripada apa yang kami dah tahu.
Unit k9 tak dapat kesan apa-apa.
Sangat mengecewakan.
Anda kasihankan keluarga itu sebab anda tahu mereka cuma…
Setiap hari yang berlalu, setiap jam yang berlalu,
harapan mereka juga semakin tipis.
Untuk setiap saat yang berlalu, setiap minit,
keluarga ini semakin tertekan.
Semua orang takut. Tiada siapa makan.
Macam…
Kami fikir senario yang terburuk.
JABATAN POLIS PRESINT PERTAMA
Ada banyak kamera. Ratusan jam video.
Saya habiskan masa berjam-jam
menonton video pengawasan itu berulang kali,
untuk pastikan tiada apa yang terlepas.
Saya cari bukti, apa saja yang mencurigakan.
Satu-satunya individu yang…
kelakuannya agak pelik ialah pekerja penyelenggaraan ini.
Dia bekerja di lif barang, kemudian di tingkat bawah tanah.
Saya nampak dia berjalan ke bilik penyelenggaraannya
yang juga seperti kawasan lokarnya.
Mengikuti setiap kamera yang merakam gerak-gerinya
semasa dia di bangunan itu.
Kemudian dia hilang beberapa minit.
Mungkin lebih kurang 45 minit.
Tiba-tiba selepas jam 8:00 malam,
dia muncul di tingkat bawah tanah.
Tapi tiada rakaman yang menunjukkan dia keluar dari lif,
sama ada di tingkat bawah tanah atau di lobi.
Satu-satunya cara dia ke sana adalah dari tangga.
Tingkah lakunya dalam rakaman itu menimbulkan kesangsian.
Kami rasa curiga apabila melihatnya.
Sekarang kami rasa dia perlu disoal.
Sekarang dia orang berkepentingan berkenaan dengan keberadaan Eridania.
Orang itu ialah Joseph Pabon.
Saya telefon dia dan dia setuju, dia akan cakap dengan kami.
Saya cuma nak kembali ke balai
supaya kami dapat persekitaran yang lebih terkawal.
Apabila Joseph Pabon datang,
dia kata dia bekerja di lif barang
dan membawa pekerja pembersihan wanita,
menghantar mereka ke tingkat yang sepatutnya mereka bersihkan.
Dia jelaskan yang dia turunkan Eridania di tingkat lapan…
TINGKAT 8
di mana mereka jumpa troli dan klip rambutnya.
Itu kali terakhir dia nampak Eridania.
Bulan Julai.
Anda boleh berpeluh dalam iglu. Memang panas.
Saya perlu pakai sut sebab saya detektif Bandar Raya New York.
Kalaulah saya boleh pakai selipar dan baju mandi…
Saya suka.
Dia memakai baju termal berlengan panjang dan sehelai kemeja-T di atasnya.
Saya fikir, "Budak ini dah gila."
"Dia berpakaian untuk lawan bola salji dan sekarang bulan Julai."
Fikiran saya terganggu sepanjang saya bercakap dengannya.
Kemudian saya kata, "Buka baju awak." Kami paksa dia tanggalkan baju.
Ada kesan calar di belakang bahunya,
leher dan bahagian badan yang lain.
Saya tanya dia, "Bagaimana awak nak jelaskan?"
Dia kata, pada petang Selasa Eridania dilaporkan hilang,
dia bertugas mengendalikan lif barang
untuk membawa kru pembinaan naik dan turun.
Menurutnya, dia membantu mereka dengan troli, besi dan rangka.
Saya bertanya kepadanya, "Awak ahli 32BJ, ahli kesatuan, bukan?"
Dia jawab, "Ya."
Setahu saya, saya datang daripada keluarga yang…
ada ramai ahli kesatuan yang berbeza, saya tahu
jika anda diberikan satu tugasan dan anda buat tugasan lain, nahaslah.
Anda tak boleh sentuh apa-apa selain tuil lif atau tekan butang.
Saya kata, "Awak tolong mereka masuk dan keluarkan troli?"
Jadi, bagi saya cerita dia memang aneh. Saya langsung tak percaya.
Saya cuba merayu kepadanya,
"Kalau awak buat sesuatu kepadanya atau dia ada di dalam bangunan,
beritahu kami di mana. Kami akan ambil dia."
"Mungkin kita boleh bawa dia kembali kepada keluarganya."
Dia kata dia tak buat apa-apa.
Kami menemu bualnya selama 14 jam.
Kami tanya dia, "Boleh kami ambil DNA awak?"
Dia tak ada bantahan.
Dia yang buat sendiri.
Dia tak mengaku melakukan sebarang jenayah atau apa-apa seperti itu.
Jadi, kami terpaksa lepaskan dia.
Kami tiada mayat untuk mendakwanya
tapi saya beritahu penyelia saya yang kami percaya
lelaki ini orang yang paling disyaki.
Pada masa itu, kami mula mengekori Joseph Pabon
dan perhatikan keberadaannya
sebab ada kemungkinan dia menahan Eradania di satu tempat.
Mungkin di rumahnya.
Mungkin di bangunan atau tapak yang lain.
Kami suruh beberapa orang detektif untuk mengekorinya
dan memantau keberadaannya.
Kami mahu Pabon diperhatikan 24 jam.
Jadi, kami tetapkan syif berbeza.
Kalau dia ke kanan, saya ke kanan. Dia belok kiri, saya belok kiri.
Apabila dia pergi ke kedai makan dan duduk di sana terlalu lama,
kami hantar seseorang untuk pastikan dia masih di sana
dan kami buat secara terbuka.
Kami tak kisah dia tahu kami mengekorinya.
Macam permainan kucing dan tikus, kami lawan dia.
Kami takkan mengalah.
Dah beberapa hari kami mencari Eridania.
Kami tak nampak dia dalam video.
Kami tak nampak dia tinggalkan bangunan itu.
Kami dah cari di setiap sudut bangunan dari atas ke bawah
dan masih tak jumpa.
Memang tak masuk akal ketika itu.
Sekarang, kami bukan saja rasa tertekan,
tapi kerja kami menjadi semakin sukar.
Maksudnya, sekarang bukan hanya Jalan Two Rector
yang kami perlu siasat sepenuhnya,
tapi sekarang seluruh Bandar New York.
Semakin luas jadinya.
Maksudnya lebih banyak tenaga dan siasatan berskala lebih luas.
Sebab dia boleh berada di mana-mana.
Kami memutuskan untuk meluaskan pengawasan video.
Adakah kami nampak dia melalui Jalan Trinity?
Adakah kami nampak dia di Jalan Greenwich?
Kami nampak dia berjalan di Jalan Rector, timur atau barat?
Tapi semua itu tak berhasil.
Itu tidak… Kami tak nampak dia.
"Kenapa saya tak jumpa dia? Apa yang saya terlepas?
Apa yang kurang dalam pasukan kami?"
Sebab ramai yang terlibat dalam kes ini.
STESEN WALL STREET
Semasa pencarian, di utara Jalan Rector ada sebuah kedai
dan kami temui video Joseph Pabon dari hari Selasa ketika Eridania hilang.
Kami dapat salinan resit dari kedai itu.
Joseph Pabon beli alkohol di kedai itu.
Mungkin Eridania ternampak dia sedang minum arak.
Mungkin pertikaman lidah berlaku dan kemudian melibatkan fizikal.
Mungkin ketika itu nasibnya tak baik.
Kemudian dia terpaksa sembunyikannya. Semua ini tindakan reaktif.
Tapi kami tiada sebab untuk menahannya.
Kami masih tak jumpa mayat.
Masih tiada jenayah sebenar.
Kami akan terus mengekori dia selagi boleh.
10 JULAI 2009 KEHILANGAN ERIDANIA: 3 HARI
Kami sedang menyiasat kawasan di mana mayat boleh dibuang
dan bukan di mana seseorang boleh melarikan lari.
Kami fikir mungkin dia dimasukkan ke dalam salah sebuah tong sampah
dan diambil oleh syarikat sanitasi swasta.
Kami hantar detektif ke Pennsylvania
untuk menyaring kawasan tempat mereka membuang sampah.
Keluarganya merasai segala jenis emosi minggu ini.
Pencarian menyeluruh dibuat sebelum ini, polis mencari tapak pelupusan sampah
di Pennsylvania di mana sampah dibuang dari bangunan itu.
Saya tak percaya.
Mak saya bukannya sampah.
Saya terfikir, "Aduhai, takkan mak saya ada di sana?"
Teruknya…
kalau ada orang sanggup buat dia begitu.
Akhirnya, Eridania Rodriguez masih tidak dijumpai
dan tiada lagi bukti
yang boleh kami gunakan untuk mencarinya.
Mereka tak jumpa sesiapa di sana, jadi masih ada sinar di hujung jalan.
Eridania Rodriguez, 46 tahun masih hilang.
Polis percaya dia mungkin sudah mati.
Keluarga kami cuba terima kenyataan. Kami sedang menunggu jawapan.
Kes ini menjadi terkenal.
Apabila ini berlaku, pihak media mula bertanya
kepada jabatan polis, "Apa yang berlaku?"
Memang mengecewakan. Mereka ingin tahu keberadaannya.
Tekanan semakin meningkat.
Terlalu banyak tenaga digunakan untuk kes ini
sehingga kami tak dapat kekalkan pada tahap itu.
Detektif lain perlu kembali menyiasat kes mereka.
Polis perlu meronda di jalanan.
Jabatan akan mula menarik balik tenaga manusia daripada kes ini
untuk kes yang lain pula.
Bukan saja kami tak selesaikan kes ini,
tapi imej NYPD akan tercalar.
Sekarang bos kami mula memberikan tekanan.
Kami tak senang duduk.
Ketua Matarazzo yang merupakan Ketua Detektif Manhattan,
bermesyuarat bersama kami.
Ada satu ketika, Ketua Matarazzo menoleh dan bertanya,
"Hei, John. Apa yang berlaku?
Apa pendapat awak? Di mana dia?"
Saya pandang dia dan kata, "Dia masih di dalam bangunan itu."
Dia membalas, "Kita mulakan pencarian sekali lagi."
11 JULAI 2009 KEHILANGAN ERIDANIA: 4 HARI
Kami kembali mencari.
Dia tak tinggalkan bangunan ini.
"Pergi ke sana. Siasat ke mana dia pergi."
Mereka panggil sepuluh orang sarjan dan 100 orang pegawai
untuk geledah setiap ceruk bangunan itu,
tingkat demi tingkat.
Kami terlibat secara langsung.
Kami habiskan banyak masa dengan keluarganya,
dengan seluruh kes.
Jadi, kami mahukan hasil yang positif.
Malangnya, bukan itu yang berlaku.
Saya terima panggilan daripada detektif di Presint 9.
Dia kata, "John, saya di tingkat 12. Saya baru keluar dari lif.
Awak perlu naik ke sini."
Tingkat 12 dalam pembinaan.
Dinding tanpa tulang, hanya konkrit. Tiada Sheetrock, tiada perabot.
Apabila saya keluar dari lif,
bau kematian menusuk hidung saya.
Detektif itu kata, "Lihat di dalam."
Saya nampak darah
dan sisa yang keluar daripada saluran penyaman udara.
Kami suruh ESU dan Unit Tempat Jenayah datang.
Kami buka saluran penyaman udara
dan dia ada di dalam.
Sekarang sudah jelas ada pembunuhan.
Semasa pencarian sebelum ini,
anjing-anjing pengesan tidak dapat mengesan apa-apa.
Udara bergerak dan menaik.
Ketika pemeriksaan kedua, saluran udara itu ditutup,
dan udara tak bergerak di mana Eridania ditemui di tingkat 12.
Malangnya, mayat itu mulai mereput
yang menyebabkan pengecaman fizikal agak mustahil.
Tapi kami dapat agak, itulah Eridania.
Dia diikat, tangan di belakang, mulut ditutup.
Saya masih ingat. Pita pelekat itu bukan yang biasa.
Nampak macam pita amaran. Kuning dan hitam.
Yang peliknya, Eridania ada salib yang dia pakai di lehernya
dan benda itu ada di dalam mulutnya.
Ramai orang menyangka
yang semua ini mungkin ada kaitan dengan ritual tertentu.
Apabila anda terfikir nak buat pada seseorang dan...
Aduhai. Dia masukkan wanita itu dalam saluran penyaman udara.
Siapa yang terfikir untuk bertindak sekejam itu?
"Saya akan sembunyikan dia begitu."
Pejabat pemeriksa perubatan datang untuk mengeluarkan mayat itu.
Polis ada di sini sepanjang hari.
Kami nak tahu siapa yang mereka jumpa di dalam bangunan itu.
Kami berharap mayat itu bukan dia, tapi… Saya tak sedap hati.
JALAN TWO RECTOR
Mak saya ditemui.
Dia ditemui dalam saluran udara,
diikat seperti haiwan.
Saya hentak kepala pada meja dapur
dan abang-abang saya cuba tenangkan saya.
Saya menangis tanpa henti.
Bagaimana seseorang sanggup buat begitu
sedangkan dia sentiasa ada untuk membantu orang lain?
Dia sangat baik dan penyayang.
Sentiasa gembirakan semua orang.
Apa salah dia sehingga diperlakukan sebegini rupa?
Saya boleh bayangkan dia menjerit.
Cuba menjerit minta tolong,
tapi di bangunan itu, jeritlah semahunya,
mereka takkan dengar.
Saya kata, "Kami akan tegakkan keadilan untuk mak awak.
Sebab Eridania tak patut diperlakukan sekejam ini."
PEJABAT KETUA PEMERIKSA PERUBATAN
Saya ditugaskan untuk menghadiri bedah siasat.
Saya tahu apa yang ditemui di sana pasti membantu kes ini.
Bermula dengan punca kematian dan kemudian maklumat forensik.
Serangan seksual dikecualikan.
Tiada tanda-tanda trauma tumpul. Tiada tikaman dan luka tembakan.
Tiada keretakan tengkorak.
Tulang hioidnya masih utuh.
Tidak melibatkan penggunaan tali atau seumpamanya.
Disebabkan Eradania berada di tempat yang sempit,
diikat,
kepalanya ditolak ke depan dan lehernya ke bawah.
Mulutnya ditutup dengan pita pelekat, jadi dia tak dapat bernafas.
Jadi, punca kematiannya ialah asfiksia.
Mungkin dia masih hidup semasa pelakunya mengikat,
mengangkatnya ke atas,
meletakkannya dalam saluran penghawa dingin dan menutupnya semula.
Saya…
Ya, cuma…
Ya, hati saya remuk sebab semasa di tingkat bawah tanah,
saya pandang ke atas, saya pandang saluran itu
dan saya jerit namanya sambil memasang telinga.
Jelas sekali, jika dia masih hidup, dia tak boleh…
balas jeritan atau sebut nama saya,
atau menjerit minta tolong sebab…
pita itu menutup mulutnya.
Mereka kata, "Bukan salah awak. Jangan fikir begitu."
Tapi letakkan diri anda di tempat saya.
Kali terakhir saya bercakap dengan kakak saya,
dia tak sedap hati.
Saya suruh dia beri saya beberapa hari.
Saya akan carikan kerja lain untuk dia.
Kemudian ini berlaku.
Rasanya itu pun silap saya juga.
Tak benarkan dia berhenti
dan tak siasat tempat kosong di tingkat 12.
Nasib kami baik, masih ada seorang lagi individu yang berkepentingan.
Joseph Pabon tak ada alibi.
Sebenarnya dia bekerja di Jalan Two Rector
semasa Eridania bekerja.
Joseph Pabon satu-satunya lelaki
yang ada kesan calar di tubuhnya dan dia tak dapat jelaskan dengan jujur.
Semasa autopsi, mereka ambil sampel DNA.
Mereka ambil keratan kuku.
Mereka nak periksa sekiranya ada DNA yang bukan milik mangsa.
Masalahnya ialah…
ini bukannya ujian Covid-19, keputusan dapat dalam 15 minit.
Kami perlu tunggu keputusan itu dan kami berharap
kami akan dapat kaitkan Joseph Pabon
dengan sampel DNA yang diambil dari Eridania.
Apabila kami siasat tentang Joseph Pabon,
kami jumpa beberapa kes keganasan domestik terhadap wanita.
Dalam satu kes, selepas bergaduh dengan bekas teman wanitanya,
dia ambil bola boling dan pecahkan tingkap kereta wanita itu.
Kami rasa lebih yakin.
Mungkin lelaki ini ada masalah mental atau isu
di mana dia tak dapat mengawal dirinya bersama Eridania.
Kami sudah pun mula mengekorinya selepas disoal siasat
untuk pastikan kami tahu lokasi dia setiap masa.
Sekarang kami akan terus mengekorinya sehingga dapat keputusan DNA
yang mengesahkan tanpa keraguan munasabah, dialah pembunuhnya.
Buruk padahnya kalau kami kehilangannya
dan apabila keputusan DNA keluar, dia tiada.
Lelaki ini, berkemungkinan melakukan perbuatan keji itu.
Ikat wanita ini, lemaskan dia.
Tapi dia teruskan kehidupan macam dia tak buat apa-apa.
Tapi satu lagi perkara yang merisaukan,
kalau dia ada sejarah keganasan domestik, mungkin dia akan serang kekasih baharunya.
17 JULAI 2009 10 HARI SELEPAS PEMBUNUHAN
Pada 17 Julai, saya terima panggilan yang mengatakan keputusan DNA dah siap.
Tak syak lagi, pembunuhnya ialah Joseph Pabon.
Apabila kami dapat waran tangkap, saya telefon Al Titus
dan beritahu dia, "Ayuh. Masa untuk menangkapnya."
DAERAH KEWANGAN
Dia tinggal di Pulau Staten.
Dia berhenti di jalan utama dan pergi ke salah satu jalan belakang.
Kami kepung dia.
Kami keluarkan pistol
dan suruh dia hentikan kereta.
Apabila kami tarik Pabon keluar dan menahannya,
teman wanitanya pun ada di dalam kereta.
Mungkin dia tak sedar ketika itu,
tapi lambat-laun saya yakin dia akan sedar,
"Wah, aku tinggal dengan pembunuh."
Mungkin kami selamatkan dia daripada menjadi mangsa seterusnya.
Ini penyelesaian yang memuaskan bagi kes yang panjang dan berlarutan
dan akhirnya kami dapat pembunuh itu, memang bagus,
untuk menahan Pabon.
Apabila kami dapat berita
yang mengatakan mereka menahan Joseph Pabon atas tuduhan membunuh,
semua orang menjerit kegembiraan dan menangis,
Saya cuma…
Saya gembira, tapi…
Selepas berbual di telefon dengan penyiasat,
kami bertanya,
"Kenapa dia sanggup buat begitu?"
Saya dah bekerja dengan dia selama setahun setengah.
Dia selalu ucap selamat pagi kepada saya.
Dia selalu bercakap dengan saya di meja depan,
selalu buat kerja dia.
Saya tak pernah ada masalah dengan dia.
Saya tak pernah buat apa-apa kepadanya
yang boleh menyebabkan dia menyakiti kakak saya.
Saya tak fikir dia musuh saya. Dia rakan sekerja saya.
Dia dibawa ke balai,
dimasukkan ke dalam sel di Presint Pertama.
Semua orang teruja.
Saya pun sama. Saya nak soal siasat dia sekali lagi.
Saya nak dia mengaku perbuatannya.
Saya beremosi ketika itu.
Malangnya, dia menggunakan haknya untuk mendapatkan peguam
dan kami tak dapat menyoalnya.
Tapi dalam perbicaraan itu, Joseph Pabon disabitkan bersalah.
Dia dijatuhkan hukuman penjara 25 tahun dan…
itu takdir yang layak untuknya.
Apabila mereka kata dia bersalah,
saya menangis.
Kami menangis.
Dia tak menyesal.
Dia ketawa sambil memandang kami.
Saya patah hati.
Saya menahan sekuat hati…
sepenuh tenaga saya untuk tidak menyerangnya.
Saya rasa nak tumbuk belakang kepalanya.
Saya nak cekik dia.
Pabon tak pernah jawab kenapa dia buat begitu.
Sehingga hari ini, kami masih menunggu jawapan itu.
Apa tujuannya? Mak saya ada buat apa-apa kepada dia?
Mak saya ada cakap apa-apa yang buat dia marah?
Kenapa?
Rasanya dia tiba-tiba hilang kawalan.
Rasa marah menyelubungi dirinya.
Sama seperti isu-isu sebelum ini terhadap wanita.
Dia berjuang untuk nyawanya. Saya tahu.
Pada saat-saat terakhirnya, saya tahu dia sangat takut.
Tapi dia dah tiada.
Dia takkan kembali.
Hidup saya belum berubah.
Masih ada sisanya dalam diri saya.
Sehingga ke hari ini, saya masih tak faham apa yang berlaku.
Dia mengubah keluarga kami selamanya.
Menyiasat kes ini, melihat mereka, kesedihan mereka dan…
semua usaha keras kami untuk mencari pelakunya…
Semua ini akan…
Kekal bersama saya selamanya.
Semasa kecil, saya fikir NYPD
sebagai geng terbesar di Bandar Raya New York.
Tapi selepas bertahun-tahun bekerja dengan mereka,
saya sedar yang mereka keluarga saya.
Tiada pemahaman yang mencukupi mengenai apa yang dilakukan pihak polis.
Mereka bukannya suka menindas.
Komuniti bukannya orang liar
yang kita perlu serang.
MENDIDIK DEMI KEADILAN
Beberapa tahun selepas perbicaraan itu,
saya bersara dengan matlamat
untuk buat yang terbaik demi menyatukan dua entiti.
Saya melangkah daripada Detektif Titus kepada Doktor Titus,
mengajar di Kolej Keadilan Jenayah John Jay…
Tangkapan akan menghilangkan kebebasan seseorang.
…dengan penguatkuasaan undang-undang masa depan.
Dengar semua fakta dan bukti
dan tentukan sama ada seseorang itu bersalah atau tidak,
bukan hanya berdasarkan rupa atau stereotaip yang berat sebelah…
Saya ingin pastikan anda faham
ada banyak perspektif yang berbeza.
Ada yang sama. Ada yang berbeza daripada anda.
Apabila anda menceburi penguatkuasaan undang-undang,
anda perlu mengakuinya.
Anda tak boleh beri layanan berbeza sebab mereka dari tempat lain.
Supaya pelajar faham inilah dunia yang mereka akan tempuhi.
Itu yang penting bagi saya.
Bekerja untuk kebaikan semua orang
untuk menjadikan dunia ini tempat yang lebih baik dan selamat.
SETERUSNYA
Rasa bersalah mangsa terselamat kejadian 11 September
yang mendorong saya ke Timur Tengah.
Saya kontraktor Angkatan Marin.
Lawatan terakhir saya di Afghanistan, saya terima panggilan.
Mereka akan buka semula kes Howard Pilmar.
Dia dibunuh di pejabat.
Saya tak kenal sesiapa yang berkeinginan melihatnya mati,
yang mahu dia dibunuh sebegitu rupa.
Ada beberapa kes yang masih saya fikirkan kerana masih belum diselesaikan,
tapi kes Pilmar, saya masih fikirkan bertahun-tahun kemudian.
Kami hampir dapat.
Saya rasa setiap detektif
ada kes yang tak dapat diselesaikan atas sebab tertentu
dan menjadi Moby-Dick dalam kerjaya mereka.
Howard dibunuh seperti khinzir dalam kandang,
macam haiwan.
Terjemahan sari kata oleh GG r dalam kandang,